Aufahanie

Nur Aufahanie Mokhtar (lahir 5 Mei 2003) ialah seorang penyanyi wanita Malaysia. Beliau mencapai kemasyhuran sebagai salah seorang peserta I Can See Your Voice Malaysia musim ketiga. Selain itu, beliau turut mengambil bahagian sebagai salah seorang daripada 24 peserta amatur dalam Vokal Mania. Pada tahun 2022, beliau melancarkan single pertamanya, "Geming Jiwa".

Kerjaya
Kerjaya muzik Aufahanie bermula apabila beliau menjadi salah seorang peserta I Can See Your Voice Malaysia musim ketiga pada Februari 2020 yang mana beliau berpasangan bersama abangnya, Nidza Afham yang turut berkecimpung dalam bidang muzik.

Pada Oktober, beliau merupakan salah seorang 24 peserta amatur, juga dikenali sebagai Rookie dalam Vokal Mania di TV3 antara lain turut disertai oleh Wafariena Roslan, Nuha Bahrin dan Aisha Retno.

Aufahanie melancarkan single solo pertamanya, "Geming Jiwa" hasil nukilan Amylea Azizan. Dikeluarkan pada 3 Jun 2022, lagu ini dipilih sebagai lagu selingan untuk drama Dendam Seorang Isteri. Beliau juga pernah dijemput sebagai penyanyi jemputan untuk lagu "Mungkir" nyanyian Syahmi Irfan.

Kehidupan peribadi
Aufahanie ialah anak keenam daripada 7 beradik dan pemegang ijazah Seni Persembahan di Universiti City.

Diskografi

Filemografi

Rujukan

Pautan luar
 Profil rasmi di Astro Gempak

Kelahiran 2003
Orang hidup
Orang Malaysia berketurunan Melayu
Muslim Malaysia
Orang dari Shah Alam
Orang dari Selangor
Penyanyi wanita Malaysia
Peserta I Can See Your Voice Malaysia
Peserta Vokal Mania
Peserta Big Stage